als_Latn dik_Latn ron_Latn
Kryeministri i Republikës së Kosovës, Isa Mustafa, priti të hënën në takim kryetarin e Parlamentit të Suedisë, Urban Ahlin. Kryeministri Mustafa dhe kryetari Ahlin biseduan për proceset aktuale në Kosovë, perspektiven integruese evropiane dhe përkrahjen e Suedisë për Kosovën. Kryeministri shprehu mirënjohjen e popullit dhe të Qeverisë së Kosovës për mbështetjen e shumanshme që Suedia po i jep Kosovës, duke e falënderuar edhe për përkrahjen e ofruar në proceset integruese euroatlantike.
Kryeministri Isa Mustafa e informoi kryetarin e Parlamentit të Suedisë për progresin që po arrihet në Kosovë, duke e njoftuar me agjendën e prioriteteve të Qeverisë që kanë për synim zhvillimin ekonomik, tërheqjen e investimeve të huaja, hapjen e vendeve të punës, forcimin e shtetit ligjor, luftën kundër korrupsionit dhe krimit të organizuar, si dhe reformat në fushën e arsimit dhe shëndetësisë. Kryetari i Parlamentit të Suedisë, Urban Ahlin, vlerësoi progresin e arritur në Kosovë, duke shprehur përkrahjen e mëtejshme të Suedisë. Kryetari Ahlin theksoi përkrahjen e Suedisë edhe në proceset integruese evropiane, duke përfshirë liberalizimin e vizave për qytetarët e Kosovës.
als_Latn als_Latn